Návrh

Komuniké

Vláda Slovenskej republiky na svojom zasadnutí dňa...................... vyslovila súhlas s vyhlásením o uznaní príslušnosti Medzinárodného súdneho dvora v Haagu v súlade s článkom 36 odsek 2 Štatútu Medzinárodného súdneho dvora. Návrh podlieha súhlasu Národnej rady SR. Po podpise prezidentom SR bude vyhlásenie uložené u generálneho tajomníka OSN.

Vyhlásenie bude vyjadrením podpory Slovenskej republiky presadzovaniu uplatňovania a rešpektovania medzinárodného práva vo vzťahoch medzi štátmi, ako aj demokratického a civilizovaného riešenia sporov, ktoré štáty nie sú schopné vyriešiť rokovaním alebo inou dohodnutou procedúrou, súdnou cestou pred všeobecne rešpektovaným hlavným súdnym orgánom OSN. Takéto vyhlásenie urobilo už 64 štátov sveta.